KOMISIJOS REGLAMENTAS (EB) NR. 1850/2004
2004 m. spalio 25 d.
iš dalies keičiantis Reglamentą (EB) Nr. 1117/2004, nustatantį valiutos keitimo kursus, 2004 m. taikytinus tam tikrai tiesioginei pagalbai ir struktūrinėms arba aplinkos apsaugos priemonėms Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 22 d. Komisijos reglamentą (EB) Nr. 751/2004, nustatantį tam tikras atliekamas operacijas dėl 2004 m. valiutų keitimo kurso Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai (1), ypač į jo 1 straipsnio antrą pastraipą,
kadangi:
(1)
Komisijos reglamento (EB) Nr. 1117/2004 (2) priede nurodytas keitimo kursas yra taikomas paramos schemoms, kurių keitimo kurso pirmiau išvardytose valstybėse narėse operacinis įvykis buvo nustatytas 2004 m. gegužės 1 d., remiantis Komisijos reglamentu (EB) Nr. 751/2004.
(2)
Iš dalies pakeitus Reglamentą (EB) Nr. 751/2004 Reglamentu (EB) Nr. 1843/2004, Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje, konvertuojant į nacionalinę valiutą Tarybos reglamento (EB) Nr. 1782/2003 (3), kuriame yra nustatomos bendrosios tiesioginės paramos schemų pagal bendrą žemės ūkio politiką taisyklės ir tam tikros paramos schemos ūkininkams bei iš dalies pakeičiami tam tikri reglamentai, IV antraštinės dalies 4 skyriuje numatytą išmoką už riešutų plotą, 2004 m. taikytino keitimo kurso operacinis įvykis yra nustatomas 2003 m. Stojimo sutarties įsigaliojimo dieną.
(3)
Reglamente (EB) Nr. 1117/2004 nenurodoma išmoka už riešutų plotą, numatyta Reglamento (EB) Nr. 1782/2003 IV antraštinės dalies 4 skyriuje. Tad reikėtų numatyti, kad jo priede nustatyti kursai būtų taikomi ir išmokoms už riešutų plotą.
(4)
Todėl reikėtų atitinkamai iš dalies pakeisti Reglamentą (EB) Nr. 1117/2004,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1117/2004 1 straipsnio pirma pastraipa yra papildoma tokiu e punktu:
„e)
Reglamento (EB) Nr. 1782/2003 IV antraštinės dalies 4 skyriuje numatyta išmoka už riešutų plotą“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 25 d.